Gas liquat del petroli - Viquipèdia, l'enciclopèdia lliure\n(S'ha redirigit des de: Gasos liquats del petroli)\nUn gas liquat del petroli o GLP és un gas dissolt al petroli que podem obtenir evaporant el petroli cru i condensant aquests gasos. S'obtenen principalment a les torres de destil·lació de les refineries de petroli, o també per mitjà del craqueig d'altres substàncies (hidrocarburs més pesants) obtinguts igualment a la destil·lació. Els més habituals són el propà i el butà, que s'usen com a combustibles fòssils.\n58 u i 42 u\n1.800 mg/m³ (10 h, Estats Units d'Amèrica)\n3.440 mg/m³ i 4.740 mg/m³\nBusos LPG a Hong Kong\nEls components del GLP, encara que a temperatura i pressió ambientals són gasos, són relativament fàcils de condensar. El propà i butà estan presents en el petroli cru i en el gas natural, encara que una part s'obté durant el refinament del petroli, sobretot com a producte de la destil·lació fraccionada catalítica ( FCC , per les sigles en anglès Fluid Catalytic Cracking ).\n1 GLP en refineries\nGLP en refineriesModifica\nS'inicia quan el petroli cru procedent dels pous petroliers arriba a una refinació primària, on s'obtenen diferents destil·lats, entre els quals es tenen gas humit, nafta o gasolina, querosè, gasoil atmosfèric o dièsel i gasoil de buit.\nAquests últims (gasoils) de buit són la matèria primera per a la producció de gasolines en els processos de craqueig catalític. El procés s'inicia quan aquests es porten a una planta FCC i, mitjançant un reactor primari a força d'un catalitzador a alta temperatura, s'obté el GLP, gasolina i altres productes més pesants. Aquesta barreja després se separa en trens de destil·lació.\nGLP de gas naturalModifica\nEl gas natural de propà i butà poden ser extrets per processos consistents en la reducció de la temperatura del gas fins que aquests components i altres més pesants es condensin. Els processos usen refrigeració o turboexpansors per aconseguir temperatures menors de -40 °C necessàries per recuperar el propà. Subseqüentment aquests líquids són sotmesos a un procés de purificació usant trens de destil·lació per produir propà i butà líquid o directament GLP.\nEl GLP es caracteritza per tenir un poder calorífic alt i una densitat més gran que la de l'aire.\nEls usos principals del GLP són els següents:\nObtenció d'olefines, utilitzades per a la producció de nombrosos productes, entre ells, la majoria dels plàstics.\nCombustible per a automòbils, una de les variants és el autogàs .\nCombustible de refineria.\nCombustible domèstic (mitjançant garrafes o xarxes de distribució).\nA Wikimedia Commons hi ha contingut multimèdia relatiu a: Gas liquat del petroli\nObtingut de «https://ca.wikipedia.org/w/index.php?title=Gas_liquat_del_petroli&oldid=23542137»\nDarrera modificació: 16 maig 2020 a les 11:53


15/9/2011 - 12:48h - laMalla.cat\nQuant difícil em resulta comprendre els atacs rabiosos del PP“c” contra tot el que faci olor a catalanitat. Des de fa uns quants anys suportem una morbosa intolerància contra Catalunya, un descrèdit al que ens sotmeten des de fa temps des de fora i dins del país. EL PP practica una guerra de guerrilles en què de mica en mica va minant la paciència dels catalans i catalanes i on, fins i tot, aquells que han mantingut posicions menys nacionalistes se senten molestos per la provocació i els constants atacs des de les files populars.\nEl PP està immers en una realitat virtual, la seva, feta a mida però falsejada per la seva incomprensió. M’atreveixo a dir que per a la gran majoria de les persones que vivim a Catalunya, catalans o no catalans, el problema de la llengua no existeix. El PP ha creat un conflicte on no n’hi havia cap i aquest atemptat polític pot portar al país a un trencament social i a una radicalització de les postures independentistes que fins ara han transcorregut sempre per camins tranquils i plenament democràtics. No fa gaire una persona em deia: “el PP és una fàbrica d’independentistes”, potser no és així però cada cop que el PP ataca Catalunya aviva les brases i cada cop estem tots més farts.\nEl PP s’ha proposat guanyar les properes eleccions generals, i segurament ho farà gràcies a la gran desconfiança que genera el PSOE i al ‘paripé’ del PSC a Catalunya. Però al marge de la davallada política dels socialistes, el PP treu forces de la croada contra Catalunya, crea problemes socials allà on no n’hi ha, crema banderes virtuals alimentant la xenofòbia contra els nou vinguts i alimenta les postures més ‘espanyolistes’ contra la cultura i la llengua catalana.\nLa sentencia del Tribunal Superior de Justícia de Catalunya (TSJC) insta a acabar amb el model d’immersió lingüística, amb el català com a llengua vehicular a l’escola, després de gairebé trenta anys de funcionament. Un model que garanteix l’educació a l’escola de tots els nens i nenes sense discriminar-los per la seva llengua familiar, un sistema educatiu que gaudeix d’un ampli recolzament, que garanteix la cohesió lingüística i social, que permet l’aprenentatge de la llengua catalana i de la llengua castellana, i que sobretot no ha generat conflictes. Senyors i senyores del PP la immersió lingüística a l’escola a Catalunya no és un problema, és un gran benefici i un exemple de riquesa cultural.\nPSC i CiU, de puntetes\nLa qualitat de l’ensenyament públic no depèn exclusivament de la llengua. No és únicament el model lingüístic de l’escola catalana el que està en perill. Ara PSC i CiU es mobilitzen en defensa de l’escola catalana enarborant la senyera contra el bilingüisme que reclama el TSCJ. Em sorprèn el paper del PSC i de CiU defensant un ideari lingüístic quan tant de mal han fet a l’escola pública catalana. No ens deixem ennuvolar per l’esperit patriòtic quan l’escola pública està patint les retallades i els desgavells provocats pel Sr. Maragall i la Sra. Rigau que fan trontollar la qualitat de l’ensenyament públic català.\nEls nostres fills i filles aprendran català i castellà, però ens ha de preocupar el nivell de l’ensenyament minvat per les retallades de recursos, la supressió de la sisena hora, la falta de professors, els canvis d’horaris, etc. El fracàs escolar no entén de llengües i aquest és el veritable problema de l’ensenyament a Catalunya. Espero i desitjo que la mateixa contundència i unitat en defensa de la llengua que mostren els partits catalans estigui al servei de l’ensenyament públic i es posin les piles per aconseguir millores i més recursos per a les escoles.\nNo deixeu d’entrar a la pàgina web de la plataforma somescola.cat, un conjunt d’entitats mobilitzades en defensa del model lingüístic de l’escola catalana i en defensa d’un model que no segregui els alumnes per la seva llengua.\n25/8/2011 - 08:52h - laMalla.cat\nEl passat dimecres, 24 d’agost de 2011, es complien 75 anys de l’assassinat del periodista Josep Maria Planes (Manresa, 31/01/1907-Barcelona, 24/08/1936) que pistolers de la FAI van executar a sang freda de set tres al cap a la carretera de l’Arrabassada de Barcelona, després de detenir-lo en un pis del carrer de Muntaner: així va començar a morir el periodisme català valent, i també la realitat i llibertat del país.\nPlanes va col·laborar en publicacions de prestigi com el setmanari europeista Mirador i el diari La Publicitat, d'un gran to intel·lectual i lligat al moviment catalanista Acció Catalana. També, i malgrat la seva jovenesa, va ser director d’El Be Negre, cèlebre setmanari satíric, punyent i mordaç.\nL’assassinat del periodista representava una tragèdia per la llibertat d'expressió. Josep Maria Planes era una de les joves promeses del periodisme català, que -tot i les seves idees conservadores- deia la veritat en tots els camps i la posava de manifest en escriure-la i publicar-la a través del periodisme d’investigació del qual en va ser un dels pioners: per això aquells feixistes intolerants li van segar la vida, perquè sabien que aquesta era l'única manera de fer callar la seva inquieta i comprometedora ploma.\nDeia obertament: “Sóc un periodista que, potser, cometo la imprudència de dir en veu alta el que el 90% dels catalans diuen en veu baixa. Nombrosos amics se’m van acostar ahir per dir-me que aquesta franquesa em pot costar cara.”. Aquestes paraules, tristament profètiques, van ser escrites pel periodista manresà l'1 de maig de 1936 al diari La Publicitat. Menys de quatre mesos després, al començament de la guerra del 1936-1939, Planes queia assassinat per membres de la FAI. Tenia vint-i-nou anys.\nAllò que Planes gosava dir en veu alta era que els sicaris de la FAI eren responsables de l'assassinat dels germans Miquel i Josep Badia, tots dos independentistes, perpetrat tres dies abans, el 28 d'abril de 1936. Miquel Badia, que va ser cap superior dels Serveis d'Ordre Públic de Catalunya, s'havia distingit per combatre amb mètodes expeditius el pistolerisme urbà, i per això havia rebut amenaces dels anarquistes. Dos anys abans, el 1934, Josep M. Planes havia publicat el reportatge 'Els gàngsters de Barcelona', vuit peces en què denunciava les relacions i connexions de la FAI i l'anarquisme català amb el pistolerisme i la delinqüència comuna, que el van convertir en un dels capdavanters del periodisme d'investigació a Catalunya.\nAquest exemple de periodisme ha estat objecte de moltes anàlisis per part de molts altres companys de professió, i en tractar el tema i la seva importància pel país i per l’ofici, ja que Planes es declarava per davant de tot un defensor de la veritat, i també de la dignitat i la llibertat de Catalunya, s’han vessat rius de tinta, ja que s’ha abordat com a exemple de valentia i rigor professional a les facultats de periodisme i a tota la resta d’entitats i fòrums relacionats, com de reportatges publicats per periodistes estudiosos seus, amb l’objectiu de posar de manifest la vàlua i valentia d’aquest malaguanyat jove. Segons el periodista Jordi Finestres, el seu biògraf i seguidor de la seva obra, Planes va ser un periodista d’alçada, polièdric i calidoscòpic, entre molts altres adjectius que el lloen professionalment i personal.\nA banda de periodista, Planes va ser un escriptor capaç d’utilitzar i aprofitar eficaçment múltiples registres de l’idioma; de parlar de gairebé tot amb una prosa brillant. Va arribar a escriure des d’innovadores cròniques esportives, passant per les referències al món noctàmbul barceloní, fins a unes reflexions lúcides i compromeses sobre l'actualitat política dels anys 30, que posen de manifest la riquesa i el domini absolut que tenia de la llengua catalana i de la seva expressió escrita. Llegint Planes també es perceben les seves profundes conviccions republicanes i catalanistes, que va defensar aferrissadament fins al darrer moment. El seu assassinat, a 29 anys, doncs, va trencar tràgicament una trajectòria fulgurant.\nPerò mentre hi hagi periodistes que el recordem, i que n'emulem les seves cròniques de la claredat i la veritat pel davant de tot, Planes restarà prop nostre, i no haurà mort del tot. I el bon periodisme d’informació contrastada i de rigor, seguirà ben viu. Molt especialment el que es fa des del nostre país i des dels nostres mitjans.\nAnalitzant detingudament aquells anys tempestuosos, però, es posen de manifest efectes molt greus, com que, per exemple, Catalunya va quedar tocada de mort. Els radicals d’esquerres tirotejaven i assassinaven gent com en Planes o Andreu Nin, i els totalitaris ultradretans feien el mateix amb gent com Salvador Seguí, Francesc Comes o altres que no eren de la seva corda. Comunistes, anarquistes o feixistes, tan se val, tots van lluitar contra la llibertat de Catalunya, i molt em temo que van guanyar.\n17/8/2011 - 06:00h - laMalla.cat\nEn tot procés educatiu existeixen dos elements que al meu entendre son bàsics: Talent i capacitat El talent és una capacitat innata que difícilment es pot quantificar; el talent neix, es poleix i es perfecciona. La capacitat d’aprenentatge en canvi és un procés d’entrenament obert a tothom que serà mes o menys efectiu segons l’actitud de cada persona. Juga un paper molt important la predisposició a l’esforç; es a dir: treball, esperit de sacrifici, perseverança, etc. Fomentar els valors que representen la cultura de l’esforç ha de ser el gran fil conductor en tot procés educatiu, ja que facilitarà un bon aprenentatge, farà la persona mes humana i li donarà eines per sobreviure en el futur. A vegades el que s’aprèn sorgeix de les pròpies experiències.\nCal provocar que els errors formin part de l’aprenentatge. Els errors han de ser un punt de reflexió; han de ser un anàlisi per torbar solucions. En altres casos l’aprenentatge ha de ser fruit de reflexives d’imposicions. Però en qualsevol dels casos l’educador, com a mediador del procés d’aprenentatge, ha de ser el vehicle mes apropiat per recórrer aquest camí.\nEs molt important adquirir coneixements en ciències, historia, geografia o matemàtiques; però, es imprescindible la presencia constant de tots aquells valors que ajudaran a donar sentit a tot plegat. Les matèries a ensenyar, així com els valors a inculcar van molt lligats a l’edat de l’alumne; en aquest sentit posaré uns quants exemples:\nEls nens i nenes de 4 o 5 anys poden tenir plena consciència i per tant posar en pràctica afirmacions d’aquest tipus: “Ja sé vestir-me”, “Comparteixo”, “Escolto”,“Dono les gràcies”. “Demano perdó”... Als 6 o 7 anys es poden treballar altres afirmacions: “ Miro de ser ordenat amb les meves coses”, “M’esforço en dir la veritat, encara que costi”, “Confio en les persones que m’estimen”, “Reconec les meves errades i les rectifico”... Cap els 8 o 9 anys es poden tenir clares aquestes idees: “ “Faig el que he de fer”, “Ajudo a casa i a l’escola”, “No m’espanto devent les dificultats”, “Parlo bé dels altres”...\nEntre els 10 i l3 anys es pot parlar de: “Soc constant en el meu treball”, “No faig trampes en el joc”, “M’esforço en complir els meus deures”, “Sé guanyar i perdre”, “Conec les meves possibilitats”, “Respecto les opinions dels altres”...\nI així, tot un munt d’objectius que de mica en mica poden anar calant en els nois i noies adquirint una personalitat molt mes madura.\nEDUCAR FOMENTANT L’ESFORÇ es el nou objectiu que la Fundació Espavila ha posat en marxa i que vol reconèixer mitjançant les seves beques. Dona un cop d’ull a la nostra web., Espavila’t.\nPresident Fundació Espavila www.espavila.cat\n16/8/2011 - 11:41h - laMalla.cat\nCap a finals de juliol, vaig anar al Ple de l'Ajuntament amb un conciutadà. L'acte va ser molt concorregut.\nL'alcalde de Balaguer, el Sr. Roigé, exposà que s'ha trobat el consistori, en termes econòmics, molt pitjor del que esperava.\nRoigé manifestà que caldrà treballar durament i ajustar totes les despeses, i demanarà un prèstec per fer front els deutes i alhora, poc a poc, anar sanejant i endreçant les finances municipals.\nEn aquest procés d’ajust de les finances, és totalment necessari la participació ciutadana tal com exposaré a continuació. Crec que és bo per a Balaguer que la ciutadania faci conèixer les seves inquietuds i preferències, per adaptar millor a les necessitats de la gent d’aquesta ciutat.\nL'intercanvi d'opinions i criteris sempre és bo, i per això penso que l'actual govern ha de fomentar la participació ciutadana en la presa de decisions que afecten a la població, creant taules de debat i d’altres formes de participació ciutadana, i més fins i tot en el moment actual.\nPer d'altra banda, penso que la majoria dels projectes (finalitzats o en curs) que provenen de l'anterior govern municipal s'han d’aprofitar.\nConsidero que un del més funcional serà la posada en marxa del nou Hospital de Proximitat. D’altres com la Reivindicació de les autovies a Lleida i Tàrrega, construcció i posada en marxa dels nous Jutjats, facilitar l'augment de places de residències d'avis, construcció d'un pàrquing al Casc Antic, nous plans d'ocupació, oferir sòl industrial a empreses que vulguin instal·larse a Balaguer, donar el màxim d’utilitat al Casal d'entitats “Lapallavacara”, incentivar als joves emprenedors i les empreses de nova creació, ofertar terrenys a la zona d'equipaments del sector d'Inpacsa per a la implantació d'una zona d'oci i eliminació de les barreres arquitectòniques així com la millora de la seguretat ciutadana a la capital.\nPer últim, espero que les vacances hagin estat ben profitoses, i que aquest temps de descans ens ajudi a emprendre les reformes necessàries per construir el Balaguer que tots volem.\n12/8/2011 - 06:00h - laMalla.cat\nSi en un país la diferència entre rics i pobres és alta, alt serà també el nombre de persones depressives... Al Brasil i Colòmbia passa això. Ens ho diu l'OMS. Ens ho diu després de realitzar un estudi en 18 països del món... Ens diu també que en els països asiàtics i africans el nombre de casos és inferior, pel fet que els individus es beneficien de l'efecte protector d'unes xarxes socials reals, el nucli de les quals és la família. Dient-ho d'una altra manera: En aquests continents les xarxes socials reals en què viu i conviu l'individu estan molt consolidades.\nSi parlem de les diferències entre rics i pobres, hem de dir que per sortir de la crisi s'estan aplicant unes mesures que les augmenten. I si parlem de les xarxes socials reals, hem de dir que a occident no augmenta la seva estabilitat, és a dir, no es consoliden.\nConclusió: "El nombre de depressius seguirà creixent"!. Seguirà creixent perquè els pobres veuran que ells ho són més, mentre que altres ho són menys. Seguirà creixent perquè les xarxes protectores esmentades no creixen. Les virtuals si!\n11/8/2011 - 11:30h - laMalla.cat\nFins fa pocs anys, les entitats financeres no posaven cap entrebanc a l’hora de finançar empreses i ciutadans, amb la voluntat, deien, de tirar el país i l’economia endavant. Fins que l’ajut va donar pas al deute, i l’Agència Catalana de l’Aigua no va ser aliena a aquest nou escenari, i ja des de la seva creació ha hagut de conviure amb el malson dels números vermells.\nA l’inici les ajudes financeres de la Unió Europea permetien engegar projectes amb perspectiva de futur. Un dels més importants en el nostre àmbit va ser desenvolupar el Pla de Sanejament de Catalunya: això és, tirar endavant les infraestructures necessàries per depurar les aigües brutes i aconseguir que els nostres rius deixessin de ser clavegueres. Evidentment no tot el finançament va arribar de la Unió Europea, però sí una part considerable. Gràcies a aquest esforç i determinació es va poder millorar la qualitat de l’aigua, la qual cosa va permetre recuperar la flora i la fauna dels ecosistemes aquàtics.\nEl camí marcat semblava que era l’adequat i, malgrat l’endeutament des del bon començament, tothom hi estava d’acord: Ajuntaments, Consells Comarcals, Govern de la Generalitat, Espanya i Europa. Calia tirar endavant l’esmentat Pla, continuar per fer una gestió global de l’aigua i finalment acabar complint amb la Directiva Marc de l’Aigua. Amb l’esforç i el compromís dels professionals de l’Agència, els deures s’han anat fent, i la maquinària, amb les seves mancances, funcionava. L’estat actual dels nostres rius i el nostre litoral en són la prova.\nPerò la situació econòmica ha variat dràsticament, i ara més que mai cal ser crític. S’han d’ajustar els engranatges i plantejar de manera clara com es reparteix el cost real que suposa donar abastament d’aigua, sanejar les nostres conques i gestionar el medi hídric. Fins ara, aquesta ha estat una “patata calenta” que, mentre hem anat refinançant el deute ningú no ha acabat resolent en clau de futur econòmic, però ha arribat el moment de fer-hi front, de no amagar el cap sota l’ala.\nLa solució, però, no pot comprometre l’existència ni la raó d’ésser de l’ACA. Ja s’han pres mesures contundents (reduccions de la despesa, no renovacions de contractes, tant pel que fa a treballadors eventuals com a empreses externes, i molta d’aquesta feina està sent absorbida per la gent en plantilla de l’ACA) però, fins quan aquesta situació és sostenible? Si no volem que la qualitat del servei quedi ressentida, cal disposar de recursos. Els expedients han de continuar tramitant-se, fer el seu curs; les depuradores han de funcionar, les tasques de vigilància i control no es poden deixar de fer, els episodis, tant de sequera com d’avingudes, s’han de gestionar. Cal que el Govern dediqui una partida financera a garantir que tot això que hem estat fent, fem i volem continuar fent els que treballem a l’ACA es faci des d’una empresa pública.\nEl deute no ha de ser l’excusa per acabar privatitzant allò què és rendible i socialitzant el què no ho és. L’aigua és de tots i la fragmentació en concessions privades, probables monopolis, faria que el benefici passés per sobre del servei.\nNo seria de justícia deixar que les tensions de tresoreria desmuntessin un model públic de gestió integrada que ha estat un referent en l’àmbit mediterrani, que ha suposat una important millora del nostre medi ambient i que també ha estat garantia de l’abastament dels nostres pobles i ciutats.\nComitè d’Empresa de l’Agència Catalana de l’Aigua


Penedesfera » Gran paper en el Torneig de Cunit\n« Volta per la Serra de les Gavarres\nDius que matar un arbre és un no res »\nTot i que ahir no hi havia jornada de lliga a causa de les vacances de Setmana Santa, l’activitat no es va aturar pel Prebenjamí B del Vendrell, que va participar en el Torneig que el Club de Futbol Cunit va organitzar al seu camp. Els equips de diferents categories del futbol base local, més altres convidats –com nosaltres i l’escola Sant Bonaventura de Vilanova- vam participar d’una intensa matinal futbolera en la què els nostres nens van fer un paper molt destacable.\nLa competició tenia un format de lligueta, en el qual tots els equips s’anirien enfrontant entre ells per determinar qui seria el guanyador després dels quatre partits que cadascun jugaria. La nostra participació va començar a les 10, davant d’un dels equips del Cunit, un partit que era molt important començar amb un bon resultat per iniciar la competició amb ànims i sensacions positives. Finalment, el resultat va ser molt satisfactori, ja que vam guanyar per 7 a 0, la qual cosa ens situava com equip a tenir en compte.\nEl segon va ser el partit clau. A les 11.30 ens enfrontàvem amb l’equip de l’escola Sant Bonaventura de Vilanova, un equip de molta qualitat pel que fins ara havíem vist i que, com nosaltres, també havia guanyat el primer dels seus partits amb molta superioritat. Durant tot l’encontre es va veure que no seria fàcil guanyar-los, però que tampoc per a ells seria senzill. Hi va haver molt bon joc i molta intensitat, amb un resultat en tot moment molt incert, i molta emoció en tot moment. De fet, la primera part es va tancar amb un empat a zero, tot i que hi va haver alguna oportunitat clara per part dels dos equips.\nLa segona part va començar com la primera, amb molt igualtat. Els nostres van disposar d’alguna oportunitat ben clara que no vam poder transformar en gol, i tot i l’equilibri que hi havia sobre el camp, estàvem més a prop del gol nosaltres que ells. El partit estava a punt d’acabar i semblava que el marcador no s’acabaria movent del 0 a 0 quan va arribar la jugada clau del partit i la que, finalment, va acabar determinant el resultat del torneig. Un dels nostres jugadors va rebre una falta molt clara prop del nostre àrea que l’àrbitre no va xiular i el mateix jugador, en intentar recuperar la pilota, va fer la mateixa falta que l’acabaven de fer a ell. Però en aquesta ocasió l’àrbitre sí va considerar que era falta, i com que era dins de l’àrea, va xiular penalti.\nUna jugada que va determinar no només el partit, sinó el resultat del torneig, i que són coses que els nens es trobaran en la pràctica del futbol. Una acció injusta que també forma part de l’aprenentatge, perquè de vegades s’equivocaran a favor teu i d’altres en contra, però, en qualsevol cas, cal saber acceptar-ho perquè les decisions ja no tenen marxa enrere i no es poden modificar. I quan això passa, cal ser fort mentalment, recuperar la concentració i intentar superar-ho mitjançant el joc.\nAmb tot, trencava el cor veure com el nen del nostre equip que havia patit la falta i havia fet el penal plorava desconsolat en acabar el partit per la injustícia que s’havia comès amb ell i amb l’equip. I és que no podia entendre com s’havia xiulat el que ell havia fet –una falta molt clara- quan dos segons abans l’havien fet el mateix a ell i no s’havia xiulat res.\nAmb el llast del partit perdut, vam tornar a jugar a les 13.00, en aquest cas contra un altre equip cunitenc, un partit que els nens van resoldre amb molta suficiència i domini del joc, i un resultat a favor de 8 a 1. I, per últim, a les 14.00 jugàvem el quart i últim partit de la marató futbolera, contra un altre dels equips locals que vam resoldre per 3 a 0.\nDesprés dels partits es va procedir a l’acte de lliurament de trofeus, corresponent-nos a nosaltres el de segon classificat, un paper molt meritori del que els nens s’han de sentir molt satisfets. Un gol de penal ens va impedir que acabéssim primers, però això no treu el gran nivell que el nostre equip va mostrar, les ganes que els nens van posar en tots els partits, i que, en última instància, van participar en un bonic torneig on van poder fer allò que més els agrada: jugar a futbol.\nMés fotos fent clic aquí\nAquesta entrada ha estat escrita per Alfons Morillas i enviada el 9 abril 2012 at 11:22 am classificada a Educació, Esports. Aquí tens l'enllaç permanent. Comentaris i trackbacks deshabilitats.


R+D+i Mobilitat i energia per a Barcelona Digital\nBarcelona Digital Centre Tecnològic (BDigital) és un centre tecnològic avançat\nespecialitzat en l'aplicació de les Tecnologies de la Informació i la Comunicació (TIC) en\nels camps de la Salut, la Seguretat, la Mobilitat i l'energia i l'Alimentació i el Medi Ambient.\nEl centre desenvolupa projectes d’R+D+i a nivell local, nacional i europeu tant per a les\nempreses del sector TIC com per les d'altres sectors usuaris intensius d'aquestes\ntecnologies, en col·laboració amb les administracions públiques, les universitats, altres\ngrups de recerca i centres tecnològics nacionals i internacionals.\nBarcelona Digital compta amb un equip multinacional i multidisciplinari, que inclou més de\n100 investigadors altament especialitzats en diversos camps tecnològics com\nTelecomunicacions, Enginyeria de Software, Intel·ligència Artificial, etc.\nLes oficines centrals estan situades a l'Edifici Media-TIC al cor del districte 22 @, nou\ndistricte d'innovació de Barcelona, que agrupa diversos campus de la Universitat i les\nempreses TIC més importants de la regió. A més, el centre compte amb oficines al Parc\nCientífic i Tecnològic Agroalimentari de Lleida i al Parc Científic i Tecnològic de la\nBarcelona Digital vol incorporar un Investigador a la seva àrea d’R+D Mobilitat i\nEnergia. Si el vostre perfil professional s’adequa a la descripció del lloc de feina, i estàs\ninteressat en unir-te a una organització jove, dinàmica per treballar en nous projectes\ntecnològics et convidem a enviar el teu CV al nostre contacte amb Recursos Humans:\nrrhh@bdigital.org. Si us plau, especifica en la teva sol·licitud la referència MOBSK13 .\no 5 anys d'experiència en recerca aplicada i innovació tecnològica.\no Recerca, anàlisi de requeriments, disseny i desenvolupament de sistemes\ninnovadors en l’àrea de sistemes informàtics avançats i la intel·ligència artificial\naplicada a l’eficiència i la gestió de l’energia.\no Col·laboració amb els camps científics i tecnològics de les propostes i ofertes\nde projectes d’R+D.\nEnginyer Informàtic o Telecomunicacions\nDesitjable doctorat en Intel·ligència Artificial aplicada en l'àmbit de l'energia.\n5 anys d'experiència en la recerca aplicada i la innovació tecnològica.\n3 anys col·laborant en projectes d’R+D contribució a edificis energèticament eficients, projectes d'eficiència energètica a casa o xarxes intel·ligents.\nInteressats en els mètodes d'optimització, anàlisi de sèries de temps, algoritmes predictius i reconeixement de patrons.\nCapacitat de desenvolupar i provar dissenys en entorns reals.\nEs valorarà l’experiència en la preparació de propostes de projectes d’R+D col·laborativa.


Un veí de l'Hospitalet mor ofegat a la platja de Sitges – l'actualitat.cat\nUn home de 64 anys i veí de l’Hospitalet de Llobregat ha mort ofegat aquest dissabte al migdia a la platja de les Botigues de Sitges (Garraf). Els socorristes han localitzat l’home mentre surava a l’aigua i l’han dut a terra ferma per practicar-li les maniobres de reanimació. A través del 112 s’ha donat avís al SEM, Mossos d’Esquadra i Policia Local, i ràpidament ha arribat una unitat de suport vital bàsic i una unitat de suport vital avançat del SEM. Malgrat han continuat amb les tasques de reanimació cardiopulmonar, els resultats no han estat positius. La platja lluïa bandera verda. En total són sis les persones que han perdut la vida ofegades a les platges catalanes.\nEls Mossos d’Esquadra han desplaçat dues patrulles a la platja de les Botigues de Sitges que s’han fet càrrec de les primeres diligències. En l’operació també han intervingut dues patrulles de la Policia Local.


Casa del Gremi de Sabaters Barcelona entre Murealles\nL'antic carrer de la Corribia (a la dreta edifici de la Casa Gremi de Sabaters), 1890-1919\nAutor: Borràs (© Arxiu Fotogràfic Centre Excursionista de Catalunya)\nSolar a la plaça sant Felip Neri on es reconstruiran les cases dels Gremis dels Sabaters i dels Calderers, 1965\nAutor: Francesc Ribera Colomer (©Arxiu Fotogràfic de Barcelona)\nReconstrucció de la Casa del Gremi dels Sabaters a la plaça sant Felip Neri, 1959\nFaçana del Gremi dels Sabaters a l’actual emplaçament de la plaça de sant Felip Neri\nCasa del Gremi de Sabaters\nEs sap que existia un edifici vinculat a la confraria de sant Marc ja al 1216. Al segle XIV també és coneguda “l’existència d’una casa de Barcelona que tenia un relleu de pedra del segle XIV, amb un lleó que lluïa un filacteri amb un text que feia al·lusió a l’evangeli de sant Marc i un parell de sabates. Però la funció d’aquestes edificacions és incerta”(1). És coneix també un document datat del 1460 que ens fa menció d’una reunió a l’aula de la confraria “sitarum in vico de la Corrubia”. Ens trobaríem dons, que la edificació es trobaria a l’antic carrer de la Corríbia, just enfront de la catedral de Barcelona (2).\nL’edifici actual, construït el 1565, es construiria dons sobre l’antic edifici gòtic. Aquest canvi es degué produir arrel de l’enderroc d’unes cases del carrer de la Corríbia adossades a la muralla romana, que l’any 1546 van ser adquirides pel Capítol Catedralici per enderrocar-les i poder urbanitzar els voltants de la catedral, formant-se així la plaça de la Catedral. Com a conseqüència d’aquests enderrocs les cases del carrer de la Corríbia van quedar al descobert, cara a cara amb la catedral; això va comportar que aquestes cases renovessin les seves façanes. Una d’elles fou la casa gremial dels Hostalers i taverners, i una altra la del gremi dels Sabaters. La casa segons Duran i Sanpere “la seva planta principal, es reduïa gairebé a una sala on es reunien els associats per deliberar i on es guardaven els papers, proves de pràctiques, algunes armes (donat que els gremis tenien confiada la defensa de la ciutat), i, en èpoques posteriors, els passos o misteris de les processons de Setmana Santa”(3).\nL’edifici va romandre en aquell indret fins el 1950 quan va ser traslladat al seu emplaçament actual, la plaça de Sant Felip Neri, quan el carrer de la Corríbia va desaparèixer a causa de l’obertura de l'avinguda de la Catedral. Al gener de 1938 l’aviació italiana va bombardejar la ciutat afectant dramàticament el barri de la Catedral: es van ensorrar o malmetre diversos edificis al carrer de la Corríbia; “l’any 1940 les noves autoritats municipals franquistes, tot aprofitant els efectes del bombardeig van rescatar el projecte del Plan de Reforma Interior per enderrocar més edificis i obrir la projectada Gran Via C. Les demolicions durant l’obertura de l’avinguda de la Catedral, lentament, van fer desaparèixer”(4), entre d’altres, el carrer de la Corríbia.\nA la plaça de sant Felip Neri, on l’Ajuntament de Barcelona va voler intervenir per recrear una plaça d’aspecte antic, s’hi van traslladar els edificis del gremi dels Calderers i del gremi dels Sabaters: per a la nova ubicació a la façana de la casa dels Sabaters “es va eliminar una planta, se li afegí una gàrgola i, “com era necessari unificar les dues façanes amb un mur nou, es van utilitzar pedres procedents dels enderrocs”(5).\nL’edifici “presenta un fort record goticista encara que combinat amb la presència de formes renaixentistes. Podem assenyalar l'existència d'obertures aparellades i distribuïdes en eixos verticals, les llindes decorades amb interessants grotescos i les motllures de ressò serlià. L'escut amb el lleó de sant Marc, patró del gremi, les sabates orlades i les eines de l'ofici indiquen la funció que correspongué a l'edifici”(6).\nFonoyet Catot, L., 2005-2006, pàg. 43\nLourdes Fonoyet Catot apunta que “el terme vicus pot referir-se a un barri o a un carrer. El terme corríbia podria venir del terme llatí corrigia, que significa corretja o cordó de sabates”, Fonoyet Catot, L., 2005-2006, pàg. 44\nDuran i Sanpere, A., 1934\nCordomí, X., 2015, pàg. 7\nCócola Gant, A., 2010, pàg. 225, traducció del castellà F. Font\nCócola Gant, A., 2010, “El Barrio Gótico de Barcelona. Planificación del pasado e imagen de marca”, Tesis doctoral, Universitat de Barcelona. Departament d'Història de l'Art, http://hdl.handle.net/10803/2027\nCordomí, X., 2015, “El barri perdut. La plaça Nova i el barri de la Catedral”, Associació de Festes de la Plaça Nova i Ajuntament de Barcelona.\nGranados, O., 2002, “Evolució de l'entorn urbà de la catedral al llarg de a història del segle V al segle XX”, Finestrelles, Núm. 12 Miscel·lània Martí Pous i Serra, pàg. 155-171\nFonoyet Catot, L., 2005-2006, “La confraria de sant Marc de Barcelona (segles XIII a XV)”, Locus Amoenus, Núm. 8, pàg. 29-46\nDuran i Sanpere, A., 1934, “La Reforma interior y la calle de la Corribia”, La Vanguardia, 24 juny 1934\nWeb Cercador Patrimoni Arquitectònic Ajuntament Barcelona: http://w10.bcn.cat/APPS/cat_patri/editElement.do?reqCode=inspect&id.identificador=3043&id.districte=01


Grappoloduva B&B Solopaca Itàlia - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Solopaca.\nVia Sala 21, Solopaca, Solopaca, Itàlia, 82036 - Veure al mapa\nAl visitar Solopaca, vosté es sentirà com a casa a Grappoloduva B&B, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Grappoloduva B&B, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix instal.lacions de barbacoa, restaurant, bar, àrea de TV/saló compartit.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió LCD/pantalla de plasma, articles de tocador, plat de dutxa, mosquiter a cada habitació. A més, l'oci que l'hotel ofereix assegurarà que tengui molt a fer durant el dia. Grappoloduva B&B és la vostra destinació si buscau allotjament de qualitat a Solopaca.\nTots els tipus de viatgers (14) Parelles (7) Viatgers en solitari (4) Famílies amb infants petits (1) Grups (2)\nAllotjaments a Solopaca


A Magnolia Hotel Salou, hem dissenyat un pack de Halloween amb entrades a PortAventura per a que vinguis a gaudir-ho a la vorera del Mediterrani. Podràs fer esclatar els teus nivells d’adrenalina amb els espectacles que ofereix el parc temàtic i passar uns dies per Salou gaudint dels actes i esdeveniments que organitza l’Ajuntament, amb una escapada molt animada.\nEl nostre pack inclou:\nNit per a 2 persones en una de les nostres habitacions\nEsmorzar complet tipus bufet\nEntrades al parc PortAventura\nCheck Out fins les 14h00 (segons disponibilitat).\nEl parc temàtic PortAventura World celebra Halloween amb tota mena de luxes. Cada any des de finals de setembre i fins a mitjans de novembre, el parc es tematitza sense obviar cap detall. Des dels escenaris, fins els restaurant i teatres, passant pels camins i atraccions, passen pel filtre de la decoració més terrorífica.\nI és únicament durant aquest període que podràs veure els espectacles més esgarrifosos com ara:\nLa nit dels Vampirs: durant la qual el parc romandrà obert fins la 1h de la matinada, amb totes les atraccions obertes, concerts, actuacions, festes animades amb DJ i... molts personatges aterradors al teu voltant.\nEl passatge de REC: gràcies a la col·laboració de Filmax, PortAventura recrea amb aquest espectacle el passatge del terror més llarg d’Europa, ambientat en la safa de pel·lícules REC.\nHorror in Texas: un passatge del terror recreat l’Oest americà, amb els esperits dels cowboys rondant, on descobriràs el costat més esgarrifós del Far West.\nSi t’agraden les emocions fortes, aquesta és la teva millor opció.\nLa Festa Major del 30 d'Octubre de Salou\nA més a més, Salou commemora cada any la segregació del municipi de Vilaseca, que es va dur a terme el 30 d’octubre de 1989, amb una gran Festa Major.\nL’Ajuntament de Salou, junt amb entitats col·laboradores, organitza al voltant de 50 actes durant els aproximadament 10 dies que dura la Festa Major.\nA la pàgina web de l’Ajuntament de Salou trobaràs tota la informació i el programa d’activitats de la Festa Major del 30 d’Octubre.\nJa ho saps, escapa’t a Salou i vine a gaudir d’un Halloween ple d’emocions.


Macroscopi actuarà en la Festa Major d'Estiu de Vila-seca | Produccions Scura\nVilaseca despedix les festes amb Scura Splats\nEl diumenge 5 d'agost, a les 10:30h. Macroscopi arrancarà el cercavila infantil des de la plaça del parc de la Riera fins al jardí del Castell Vell.\nMacroscopi convertix el carrer en un microscopi gegant. El món dels insectes a una escala superior de realitat. On el més diminut de la naturalesa s'amplifica per a convertir-se en monstruós i espectacular al mateix temps. Els diversos elements que composen MACROSCOPI resulten fantàstics per les seues proporcions grandioses i coloristes.\nEl CENTPEUS: un impressionant mòbil unflable de 10 m de llarg per 4 m d’alçada que descansa sobre tres plataformes enganxades a un mini tractor per arrossegar-lo.\nEl CARGOL: element simpàtic que llança aigua per les banyes. Una marieta gegant pilota el cargol com si fos un genet. Les seues espectaculars mesures gegantesques junt a un disseny colorista, converteixen el personatge en un dels més estimats pel públic menut.\nUna de les característiques dels inflables es la il.luminació interna, d’aquesta manera aconseguim una major espectacularitat en el cas de que la cavalcada siga nocturna


• Calcula la quantitat de llavors. Abans de sembrar és molt important calcular bé la dosi necessària de llavors per metre quadrat. És molt important seguir les recomanacions que proporciona el fabricant.\n• Sembra a ruix amb una sembradora. Espera un dia sec i sense vent, mulla lleugerament el llit de conreu i sembra les llavors a ruix amb una sembradora, procurant que es distribueixin d’una manera uniforme. Primer fes el perímetre del terreny per a no deixar forats als extrems i, a continuació, fes passades encreuades a tota la superfície perquè no quedin àrees sense sembrar.\n• Enterra les llavors i enceba. Mitjançant un rasclet de punxes separades, enterra lleugerament les llavors a 0,50-1 centímetre de profunditat. A continuació, escampa una capa fina de terra vegetal o enceball (terra vegetal barrejada amb sorra de sílice) i passa el corró de jardí per tota la superfície per a assentar les llavors i assegurar un bon contacte amb el substrat.\n• Rega amb suavitat immediatament després de sembrar. És important que sigui en forma de pluja fina.\n30 DE DE MARç DE 2019\nDesprés de la sembra:\nI ara, a sembrar!\nT'expliquem com preparar el terreny per a sembrar


De la mitologia a l’art: “L’elogi de l’aigua” d’Eduardo Chillida | El fil del mite grec\n← Amb quin mite identifiques aquesta poesia de J.A.Buesa?\nMés pervivència del mite de Narcís en Rafael Lapesa →\nDe la mitologia a l’art: “L’elogi de l’aigua” d’Eduardo Chillida\nPublicat el 12 maig 2015 per falcon.ana\nL’altre dia, estudiant les obres d’art que ens entraven a l’examen d’Història de l’Art, vam quedar molt sorpreses en veure que el significat d’una obra escultòrica estava relacionat amb un mite clàssic.\nL’obra de la qual us parlem és “l’Elogi de l’aigua”, d’Eduardo Chillida, situada al Parc de la Creueta del Coll, a Barcelona. Es tracta d’una peça massissa de formigó armat des d’on surten quatre braços que es caragolen suspesos mitjançant quatre cables d’acer sobre un estany.\n“L’elogi de l’aigua” d’Eduardo Chillida, Parc de la Creueta del Coll, Barcelona\nL’escultura amb els seus quatre braços s’assembla a una mà que intenta atrapar la seva pròpia imatge reflectida a l’estany.\nSabríeu identificar el mite que reflecteix el significat de l’obra? Deixeu els vostres comentaris i visiteu el bloc de la nostra companya de classe Xènia, Itinerant la Barcelona més clàssica i deixeu un comentari si trobeu aquesta obra.\n2n de Batxillerat C.\nAquest article s'ha publicat dins de General, Morir per amor, Pervivència en l'art i etiquetat amb Art, Barcelona, Eduardo Chillida, Escultura, Mitologia, Mitologia grega, pervivència en la mitologia. Afegiu a les adreces d'interès l'enllaç permanent.\n3 respostes a De la mitologia a l’art: “L’elogi de l’aigua” d’Eduardo Chillida\n12 maig 2015 a les 16:52\nUna escultura mitològica de Barcelona poc coneguda! Gràcies per difondre-la també aquí!\n20 maig 2015 a les 10:28\nJo, que tant i tant adoro l’art i l’escultura (entre altres moltes coses), em pleno d’alegria veien això al blog. Realment no coneixia aquesta obra, però només veure la fotografia, he hagut de clicar a l’article per saber-ne més. És realment preciosa. Que només una figura al cap d’un artista s’hagi convertit en una realitat i que hagi quedat tant bé i tant significativa com ha quedat… si casi sembla que està viu! Que està viu i que vol llençar-se a nedar en qualsevol moment, quan treiem la vista del seu cos! Què és? Un Narcís fugitiu?\nI el nom… «L’elogi de l’aigua»… simplement ho diu tot. Ja sabeu com és de difícil trobar un nom apropiat per a qualsevol cosa i, sobretot, trobar un nom que quedi bé, que no sigui massa significatiu però que de la mateixa manera et faci reflexionar i somriure a l’instant.\nM’agradaria veure més coses com aquestes al blog!\n11 juny 2015 a les 11:00\nHa sortit a les PAU juny 2015 d’Història de l’art!


A la mateixa hora que el president Artur Mas feia la seva valoració de la massiva manifestació de dimarts per la independència i demanava que Catalunya es dotés d'"estructures d'estat", el president de la Comissió Europea, José Manuel Durao Barroso, defensava al Parlament Europeu una ambiciosa proposta: convertir la Unió Europea (UE) -mitjançant, per descomptat, canvis en els tractats- en una federació d'estats nació. "La UE ha d'evolucionar. Necessitem canvis, ens hem d'apropar a una federació d'estats nació. És el que necessitem", va assegurar Durao Barroso. El president de l'executiu comunitari, que ahir feia el seu tercer discurs sobre l'estat de la Unió, va utilitzar l'oxidada expressió "estats nació" en diferents moments del seu discurs, especialment per criticar els nacionalismes. "En aquests temps que corren d'ansietat i de turbulències seria un greu error deixar la defensa de la nació exclusivament en mans dels populistes i dels nacionalistes", va insistir Barroso. No es referia a casos com el de Catalunya, sinó a estats membres on grups polítics populistes, generalment euroescèptics, estan guanyant terreny gràcies al seu discurs nacionalista i antieuropeu.\nMés integració europea I es referia també a les actituds proteccionistes que han aflorat amb la crisi. Els problemes de l'euro han provocat que alguns governs de la UE hagin caigut en una deriva nacionalista i estiguin més preocupats pels debats domèstics que no pas compromesos amb Europa. La solució, per Barroso, és crear aquesta federació en què els estats membres es comprometin en el projecte comunitari cedint sobirania a Brussel·les i, alhora, la UE respecti la singularitat de cada país. Es tracta de fer un pas endavant definitiu en la integració europea.\nEl president de la CE també va carregar, sense fer menció explícita a cap soci, contra els governs insolidaris que l'endemà d'una cimera es fan enrere en els acords pactats, una pràctica molt habitual des de l'inici de la crisi. "És inacceptable presentar les cimeres com un combat de boxa. Reclamar la victòria o el KO sobre un rival genera problemes de credibilitat i falta de confiança", va advertir. El cap de l'executiu comunitari va apel·lar a la solidaritat entre els estats membres, sobretot "els més forts", perquè "tots estem en el mateix vaixell enmig de la tempesta". José Manuel Durao Barroso va tenir paraules d'ànim per als socis més afectats per la crisi, tot i defensar la necessitat d'apostar per l'austeritat i les reformes. "La Comissió Europea és conscient que als estats membres on s'apliquen les reformes més dures les condicions i els ajustos són difícils, però només amb aquestes reformes podrem superar la crisi". De fet, Barroso va demanar als socis que estan sota la pressió dels mercats, com Espanya i Itàlia, que segueixin endavant amb els ajustos i les reformes. Els grups d'esquerra de l'Eurocambra li van retreure que no plantegés cap mesura per generar creixement i ocupació.


Compromís Montcada denuncia davant els jutjats el estat en el que es troba la nau de Nayes en el Barri dels Dolors - Gent de l'Horta\nGent de l'Horta > Ayuntamientos > Compromís Montcada denuncia davant els jutjats el estat en el que es troba la nau de Nayes en el Barri dels Dolors\nCompromís ha presentat un escrit davant el Jutjat d’Instrucció de Montcada denunciant el perill que suposa l´estat en el qual es troba la nau de Nayes. La formació politica posa de manifest en la denúncia, a la qual ha tingut accés aquest diari, “el perill que suposa aquesta nau derrocada i l’abandó de substàncies desconegudes i sense cap tipus de control”.\nSobre aquestes substàncies, “ja han sigut diversos els abocaments que han ocasionat corrosió en vehicles i cremades en animals”. A més, també adverteix de “la possible presència d’amiant en l’ambient, a causa de l’enfonsament del sostre d’uralita”. Per tot això, des de Compromís creuen que “aquests fets poden ser constitutius d’un delicte contra el medi ambient i demanen, a través d’aquesta denúncia, que es repare el mal causat i es depuren les responsabilitats que corresponguen”\nEl grup municipal de Compromis ha informat que “després de rebre assessorament jurídic, i sempre pensant en el benestar i la seguretat dels veïns del Barri dels Dolors, hem decidit presentar este escrit. Volem que es done tota la informació disponible, informació que moltes vegades no s’ha donat als ciutadans, perquè s’aclarisca al màxim la situació”.\nFotografía: Compromis per Montcada\nNÚMERO DICIEMBRE 2008\nTags: Compromís per Montcada/Derribo fábrica de Nayes Moncada/Nayes Moncada/Vertidos Toxicos Fábrica Nayes Moncada\nEntrada anterior: Requena celebra la XXVII Feria del Embutido Artesano y de Calidad en el Recinto Ferial este fin de semana\nEntrada siguiente: La II concentración motera y de vehículos clásicos de Moncada dobla el número de participantes y de público


T'has plantejat mai com dirigeixes els teus esportistes? O com ells vo\nÉs ben cert que el món esportiu d’alt rendiment és un dels ambients més competitius i exigents que existeixen. Durant les darreres dècades, el treball en el camp esportiu ha evolucionat de forma important cap a un treball des d’un enfoc més científic. Les evolucions en el camp esportiu s’han produït en multitud d’aspectes.\nEls coneixements en biomecànica, física i l’augment de la utilització de la tecnologia disponible han suposat una millora tècnica i tàctica en tots els esports.\nLes evolucions sobre l’entrenament esportiu, la gestió de càrregues i descansos, la utilització de la fisioteràpia, l’osteopatia, la fisiologia i la dietètica, entre altres, han comportat millores clau en l’estat físic dels esportistes per augmentar i mantenir el seu rendiment esportiu.\nAixí doncs, en un món on els avenços han estat tant grans, els millors tècnics busquen disposar dels millors recursos disponibles que els permetin aconseguir avantatges competitius.\nDe la mateixa manera que cuiden tots els aspectes anteriorment mencionats al detall, saben que el factor humà de gestió dels esportistes, com a persones que són, és també un aspecte clau. Molts d’ells creuen que és un factor decisiu, ja que l’estat mental de l’esportista pot marcar en gran mesura la diferència en una competició o en l’aprofitament d’una sessió d’entrenament.\nTot i això, la gestió de la intel·ligència emocional de tècnics i esportistes és encara un dels camps menys coneguts i utilitzats en el món esportiu.\nSón aquests tècnics d’èxit, els que saben que la seva conducta influeix directament sobre l’estat mental de l’esportista i que la seva feina en aquest camp és crucial per gestionar-ne l’ànim, la motivació i les emocions d’aquest.\nPer tal de ser efectiu en aquest camp, un entrenador d’èxit valora i treballa la capacitat de comunicació tant entre ell i els esportistes com entre els esportistes. Aquesta capacitat de comunicació permetrà augmentar la cohesió i confiança de l’equip i enfrontar-se de forma efectiva a possibles conflictes que puguin sorgir durant la temporada.\nPer tal d’augmentar les capacitats comunicatives i, en el fons, millorar les relacions interpersonals entre tècnic i esportistes seran necessaris els següents punts:\nUn autoconeixement del tècnic. És necessari que el tècnic conegui com el seu comportament i personalitat influeixen sobre l’esportista i sobre l’equip.\nDesenvolupar una comunicació efectiva, coneixent com són els esportistes i com tractar-los de la manera que permeti treballar el seu estat mental i emocional, augmentant així el seu rendiment.\nConèixer les pautes de comportament dels esportistes, per tal de poder predir el seu comportament en futures situacions com entrenaments i competicions.\nConèixer què aporta cada esportista a l’estat emocional de l’equip. D’aquesta manera gestionar les seves aportacions a l’equip per tal d’aconseguir-ne l’estat mental òptim en cada moment.\nPer tal de treballar tots aquests punts, una de les eines més potents és la metodologia DISC, desenvolupada fa anys als Estats Units. Actualment aquesta metodologia s’utilitza amb bons resultats en l’àmbit esportiu de rendiment.\nDescarrega't el full d'informació de les properes sessions aquí.\n#MetodologiaDisc #Entrenadors #esportistes #intelligènciaemocional #coneixement #comunicacióefectiva


Mesures Covid fins el 24 de gener de 2021 - Grup 8\nMesures Covid fins el 24 de gener de 2021\n1. Vigència: Fins el 24 de gener de 2021\n2. Mobilitat: Confinament municipal: restringida l'entrada i sortida de cada municipi, excepte per realitzar activitats físiques i esportives individuals a l'aire lliure entre municipis limítrofs.\nExcepcions al confinament que caldrà justificar adequadament:\nCompliment d'obligacions laborals, professionals, empresarials, institucionals o legals.\nRetorn al lloc de residència habitual o familiar, per una necessitat justificada i inajornable.\nDesplaçament a entitats financeres i d'assegurances o estacions de proveïment en territoris limítrofs.\nActuacions requerides o urgents davant dels òrgans públics, judicials o notarials.\nRenovacions de permisos i documentació oficial, així com altres tràmits administratius inajornables.\n3. Mobilitat nocturna (toc de queda) i horaris: Es prohibeixen tots els desplaçaments i la circulació pel carrer entre les 22 i les 6 h.\nLa circulació de vehicles per vies que transcorrin o travessin Catalunya està permesa sempre que tingui origen i destí fora de Catalunya. Així mateix, està sempre permesa la circulació quan es tracti de transport de mercaderies.\n4. Horari màxim d'obertura al públic:\nComerços i activitats obertes al públic: entre les 6 h i les 21 h.\nEls comerços que obren les 24 hores han de tancar a les 21h i no poden obrir fins les 6h.\nRestauració consum a l'establiment: de 07.30h a 09.30h per esmorzar i de 13h a 15.30h per dinar.\nRestauració recollida a l'establiment: fins a les 22 h.\nRestauració lliuraments a domicili: fins a les 23 h.\nActivitats culturals: fins a les 22 h.\n5. Àmbit social:\nEs prohibeixen les trobades i reunions de més de 6 persones tant en l’àmbit privat com en l’àmbit públic i que no se superin dues bombolles de convivència.\nActivitats laborals, actes religiosos com casaments, serveis religiosos, celebracions i cerimònies fúnebres, mitjans de transport públic i activitats docents, activitats extraescolars i les activitats d'intervenció socioeducativa.\n6. Àmbit educatiu:\nESO, Primària i Infantil: Presencialitat plena\nBatxillerat i cicles formatius i ensenyaments reglats: Reducció de l'activitat presencial.\nUniversitats: La docència teòrica es fa en format virtual. Es mantenen com a excepció les pràctiques i les avaluacions, en què s'han d'extremar les mesures de protecció.\nExtraescolars, lleure infantil i juvenil i esport escolar: Se suspenen les activitats que es realitzen fora de l'horari lectiu habitual, dins o fora del centre educatiu.\nActivitats promogudes pels centres educatius, les seves associacions de mares i pares d'alumnes o les seves seccions esportives, així com per les associacions esportives escolars, quan aquestes es realitzin en el centre educatiu i els grups constants en què s'agrupin els participants siguin coincidents amb els grups de convivència estable definits per a l'activitat lectiva.\n7. Àmbit comercial:\na) Comerç minorista\nSe suspèn l'obertura els dissabtes i diumenges, excepte: Els establiments d'alimentació, de begudes, de productes higiènics, productes de primera necessitat, farmàcies, ortopèdies, òptiques, centres de veterinària, concessionaris d'automòbil, telecomunicacions, perruqueries i centres d'estètica, i centres de jardineria.\nDe dilluns a divendres només poden obrir els establiments i locals al detall amb una superfície de venda igual o inferior a 400 metres quadrats amb un aforament del 30%.\nb) Centres comercials tancats excepte els establiments i locals comercials que estiguin dedicats exclusivament a la venda de productes d'alimentació, de begudes, de productes higiènics, d'altres productes de primera necessitat, farmàcies, ortopèdies, òptiques, establiments dedicats a productes de telecomunicacions, serveis de perruqueria i d'estètica i centres de veterinària.\nc) Mercats no sedentaris i fires mercat: Aforament del 30%.\nd) Serveis amb contacte físic (perruqueries i centres d’estètica): Oberts amb sistema de cita prèvia individual i reforç de mesures de prevenció de contagis.\n8. Àmbit de l'hostaleria i restauració:\na) Terrasses: Amb una distància mínima senyalitzada de 2 metres entre taules o agrupacions de taules, limitació de 4 comensals per taula o agrupacions de taules diferents, excepte que es tracti de la bombolla de convivència.\nb) Interiors: Oberts amb el 30% de l'aforament, amb bona ventilació amb una distància mínima de 2 metres entre comensals de taules o agrupacions de taules. Limitació de 4 comensals per taula o agrupacions de taula, excepte que es tracti de la bombolla de convivència.\n9. Àmbit esportiu: Se suspèn l’obertura al públic de les instal·lacions i els equipaments esportius en espais tancats, a excepció de les piscines.\n2021 Coronavirus Covid-19 El-Masnou Grup8


Compromís per Paterna alerta del possible cost econòmic per a l’ajuntament revocar la llicència del tanatori\nInicio Actualidad Compromís per Paterna alerta del possible cost econòmic per a l’ajuntament revocar...\nCompromís per Paterna alerta del possible cost econòmic per a l’ajuntament revocar la llicència del tanatori\nCompromís per Paterna alerta del possible cost econòmic per a l’ajuntament per la revocació de la llicència del tanatori. El portaveu municipal de Compromís en Paterna, Juanma Ramón, afirma que “l’assumpte del tanatori privat de Paterna continua i ara s’agreuja. L’equip de govern està en tribunals discutint amb l’empresa que anava a fer-lo sobre si a la ciutadania li costarà diners la revocació de la llicència per a instal·lar-lo en Santa Rita”.\nSegons explica Ramón, “el 21 de febrer de 2012 l’empresa que anava a instal·lar el tanatori demana la llicència ambiental sense rebre cap contestació fins al 17 de febrer de 2014, amb la qual cosa per silenci administratiu la llicència quedà automàticament concedida”.\nRamon continua explicant que “2 anys després, en febrer de 2014, la regidora de Sostenibilitat, María Villajos, revoca esta llicència i l’empresa obri procés contenciós administratiu contra l’Ajuntament i la seua decisió. Un procés que ara mateix continua obert i pendent de documentació”.\nEl portaveu municipal de Compromís explica que “tot comença amb un sospitós procés pel qual l’empresa del tanatori, un dia després d’aprovar-se la modificació del PGOU que li permetia posar-lo dins del poble, va presentar davant l’Ajuntament tota la documentació, el projecte inclós, per a que s’iniciara el tràmit. Això va provocar un esclat social molt dur contra l’equip de govern. I este va reaccionar modificant de nou el PGOU per tal que els tanatoris no pogueren estar instal·lats dins del casc urbà, deixant a l’empresa en un limbo legal que no evita que el tanatori puga instal·lar-se a Santa Rita”.\nPer tot això, Compromís “va a estar alerta sobre aquest procés, que no volem que coste cap euro a la ciutadania i que tampoc volem que acabe amb el tanatori instal·lat en el barri Santa Rita”.\nArtículo anteriorUn godellense, en huelga de hambre durante 7 días para reclamar la Renta Garantizada de Ciudadanía a la Generalitat\nArtículo siguienteUn vecino de Sedaví, herido grave por asta de toro en el tercer encierro de los sanfermines


TALLER MADRES LIBERADAS, HIJOS LIBRES! - Ninyacolorita\nHome / Talleres / TALLER MADRES LIBERADAS, HIJOS LIBRES!\n19/10/201419/10/2014por Carlota Sala Rabassaen Talleres\nTaller per dones, mares, companyes, amigues, per totes les versions de nosaltres mateixes.\nAquest és un taller de tardor i igual que els arbres fan amb les fulles seques,\nés moment de desprendre´ns del que ja no necessitem, és moment de dansar i despullar-nos del vestit usat, entregar-nos a la vida tal com som, sense més equipatge que el nostre SER. Tancarem portes del que ja no volem i prepararem el camí que ens porta a la nostra llar interior, és moment de netejar la cova on habitarem durant l’hivern, nutrir-la, vibrar alt i ser, dones lluminoses i autèntiques caminant cap a la intimitat de l´hivern.\nConnectarem amb la nostra veu interior, deixant anar pors i dubtes, amb la saviesa que ja està en nosaltres com veritat universal i eterna, més gran que conceptes, raó o paraules. Despertarem a la veritable realitat i sintonitzarem amb la força que ens mou, la vida, a través de la confiança, la intuïció i el contacte amb el més profund de cada una de nosaltres.\nElevar la vibració per viure la vida des de l’amor cap a nosaltres mateixes, els nostres i la vida, per veure amb els ulls del cor i crear realitat amb la ment de l’ ànima. Viure amb plenitud, des de la plenitud, l´abundància i el silenci de les rialles d’alegria.\nEls nostres fills arriben a través nostre. Volem acompanyar-los amb amor i respecte però no és un camí fàcil. El primer pas comença en el nostre interior, d´on van néixer. Despertar a la veritable realitat i connectar amb la força que ens mou a través de la confiança, la intuïció i el contacte amb el més profund de cada una de nosaltres.\nAlliberem-los de judicis, limitacions i pors alliberant-los en nosaltres primer. Connectem amb la nostra llibertat interior per què ells creixin amb el poder d´escollir què i com viure.\nCrearem un espai de respecte, amor i humor, i a través del cos, la ment i l´ànima ens retrobarem amb nosaltres mateixes per estimar-nos incondicionalment, respectar-nos com a sagrades i confiar en el nostre ser.\nEl Dissabte 15 de Novembre a Gurb, a 5 min de Vic, a l´espai RIU (callideriu.wordpress.com), horari de 10h a 15h.\nTaller impartit per Carlota Sala Rabassa, dona i mare de tres fills.\nPer saber més de mi www.ninyacolorita.com\nAportació: 40€/pers (Si vens amb una amiga 60€/2p)\nMés Informació i inscripcions: csrabassa@gmail.com I 627960086 (Carlota)\nSOLTAR…de cómo llegamos a la educación libre…


Lleó II (emperador) - Viquipèdia, l'enciclopèdia lliure\nLleó II (en grec: Λεών Leon) (467 - 17 de novembre de 474) va ser emperador romà d'Orient, amb només set anys. El període del seu regnat (del 18 de gener al 17 de novembre del 474) es va caracteritzar per les disputes entre els seus regents: la seva àvia i el seu pare. Va coincidir amb l'època que l'Imperi d'Occident va començar a deixar d'existir.\nFlavius Leo Iunior Augustus (llatí)\nΛέων Β' (grec)\n17 novembre 474 (Gregorià) (6/7 anys)\n18 gener 474 – 17 novembre 474\n← Lleó I – Zenó →\nZenó i Ariadna\n2 Els competidors de Lleó II\nEra fill del magister militum Zenó i de la princesa romana Ariadna. El seu pare procedia d'Isàuria, una regió entre les muntanyes del Taure, els habitants de la qual eren considerats a Constantinoble com a rústics i salvatges, llevat dels soldats que eren valorats pel seu coratge. La mare era filla de Flavi Valeri Lleó i Verina, que procedien de Tràcia. El pare es va casar amb la mare perquè l'emperador Flavi Valeri Lleó va voler premiar així la fidelitat de Zenó.\nEls competidors de Lleó IIModifica\nQuan Lleó va néixer el 467 el pare era mestre de cavalleria destinat a Tràcia. Hi havia almenys dos homes[a] que competien en ser els successors de l'emperador Flavi Valeri Lleó, ja que aquest no havia tingut fills mascles: un era el seu gendre Zenó (pare de Lleó II) i l'altre era un general ostrogot al servei de l'exèrcit romà que es deia Aspar. Zenó va batejar el seu fill amb el nom del seu sogre per tal de fer més evident a tots el seu lligam amb la dinastia regnant i el seu dret a la successió. Quan l'emperador va nomenar l'any 469, cònsol a Zenó, preferint-lo a Aspar, tot semblava indicar que Aspar no tindria opcions al tron. Llavors Aspar va fer amotinar les tropes i a canvi va exigir que el seu fill, de nom Patrici, es casés amb la germana d'Ariadna, anomenada Lleòncia i se li concedís el títol de cèsar. L'emperador va acceptar de mala gana, però els ciutadans en saber la notícia es van revoltar, ja que temien que Aspar els imposaria l'arianisme. Per apaivagar els ànims l'emperador va prometre que l'arianisme seria prohibit.\nEl 470 Zenó va ser destinat a les províncies de l'est, però abans de marxar, Anagast, el nou mestre de cavalleria de Tràcia, es va posar en contacte per carta amb Zenó i li va fer saber que Ardabur, fill d'Aspar planificava atacar-lo amb l'ajut dels perses. La conspiració implicava homes de la guàrdia personal de l'emperador, el qual també seria atacat. Zenó va posar en coneixement de l'emperador el que estava passant i va ordenar matar Aspar i Ardabur.\nEl grup d'ostrogots que havia estat amb Aspar va escollir com a líder a Teoderic Estrabó, es van presentar a Constantinoble i van exigir a l'emperador que els donés terres a Tràcia, en compensació per la mort d'Aspar. Flavi Valeri Lleó s'hi va negar i llavors els ostrogots van devastar la regió. Un altre grup d'ostrogots que no tenia relació amb els altres va aprofitar l'ocasió per saquejar Pannònia, Dàcia i Macedònia. Aprofitant la confusió un grup de gèpides van ocupar la ciutat de Sírmium; l'emperador d'Occident Antemi va enviar tropes per evitar que els atacs arribessin a la seva zona i va morir en la batalla. L'emperador es va veure obligat a fer un tractat de pau amb el que acceptava a Teoderic Estabó com a mestre de cavalleria de Tràcia.\nEl 3 de febrer del 474 l'emperador Flavi Valeri Lleó va morir de disenteria i va designar com a successor al seu net, que com que tenia només 7 anys va governar sota regència de la seva àvia Verina i del seu pare Zenó. S'entén que preferís al net perquè en ser del seu llinatge seria més ben acceptat pel poble que el seu gendre, que era isauri. El govern efectiu, però, el va tenir el pare. Zenó no agradava a la seva sogra, la qual va conspirar contra ell en diverses ocasions.\nAls deu mesos d'iniciar-se el seu regnat, Lleó II va morir d'una malaltia desconeguda i va ser succeït al capdavant de l'imperi pel seu pare, Zenó. Es va rumorejar, sense fonaments, que el seu propi pare l'havia enverinat. Dos mesos després del nomenament Verina, el seu amant Patrici i el seu germà Basilisc es van unir al general isauri Il·los i a Teoderic Estrabó contra Zenó.\n↑ Zenó i Aspar competien obertament, però després es va veure que altres, per exemple Basilisc, també tenien aspiracions al tron\n↑ Goffart, 2009, p. 201.\nA Wikimedia Commons hi ha contingut multimèdia relatiu a: Lleó II\nEmperador de l'Imperi Romà d'Orient o Basileus\n(457-474) Lleó II (474) Succeït per\nObtingut de «https://ca.wikipedia.org/w/index.php?title=Lleó_II_(emperador)&oldid=28371979»\nDarrera modificació: 6 oct 2021 a les 17:33


El PSG esclata contra el Madrid: “Han negociat il·legalment amb Mbappé” El PSG esclata contra el Madrid: “Han negociat il·legalment amb Mbappé” – Món Esport\nLeonardo, director esportiu del club francès, ha estat molt crític amb l'estratègia de Florentino Pérez\nRedacció Agost 25, 2021 3:46 pm\nJa no hi ha cap dubte: el Reial Madrid vol fitxar l’estrella francesa Kylian Mbappé durant aquesta setmana, la darrera del mercat de fitxatges. El club blanc ha confirmat a diversos mitjans de la capital estatal que ha fet una oferta de 160 milions d’euros per al futbolista del París Saint-Germain (PSG), que finalitza contracte el curs vinent. De la mateixa manera, l’entitat francesa ha rebutjat aquesta quantitat des del primer moment.\nAixò ho ha ratificat Leonardo de Araujo, director esportiu del PSG, en una entrevista que ha ofert a cinc mitjans de comunicació -quatre francesos i el diari Marca-. Leonardo s’ha mostrat decebut amb el comportament de Mbappé, però a la vegada ha assegurat que posaran unes condicions al Reial Madrid. Si el club blanc les vol complir, el futbolista marxarà de París. “El Kylian és la pedra angular del nostre projecte. Si se’n vol anar, ho podrà fer, però l’equip que el vulgui haurà de complir amb les nostres condicions”, ha afirmat.\nDe la mateixa manera, Leonardo ha estat molt crític amb el Reial Madrid i considera que Florentino Pérez, el president, i altres membres destacats de l’entitat merengue han actuat de forma il·lícita. “Des de fa dos anys, el Madrid ha tingut un comportament incorrecte, il·legal. Ha contactat amb l’entorn de Mbappé i això és inacceptable i no és correcte de cara a nosaltres”, s’ha queixat. A la capital francesa no ha agradat gens que Florentino hagi esperat fins als últims dies del mercat de fitxatges per presentar una oferta, deixant molt poc marge de maniobra per negociar.\nEl director esportiu del PSG ha insistit que, amb les condicions actuals que demana el Reial Madrid, Mbappé continuarà a París. De fet, ha deixat clar que la seva idea és que el francès jugui una temporada més amb ells, que guanyi títols al costat de Leo Messi i Neymar Jr. i que d’aquesta manera l’aconsegueixin renovar. “El Kylian sempre ens ha dit que no marxaria de forma gratuïta i nosaltres parlem amb ell des de fa temps. No li obrirem la porta perquè marxi. Si ho vol fer, no el retindrem, però el nostre objectiu és renovar-lo”, ha sentenciat Leonardo.\nFitxatge Florentino Pérez Kylian Mbappé Leonardo PSG Reial Madrid


Avui a la tarda la pluja ha fet campana, moment que he aprofitat per fer un tomb en Handbike per Sant Narcís. He fet dos clics en una ullada de sol que ha sortit entre el carrer Oviedo i València i al Parc de Can Gibert del Pla. Després de la pluja Girona té colors especials, avui com a preludi de Fires.\nLa Cimera via Forges\nVinyeta d'avui al diari EL PAÍS d'en Forges. Em sembla una dosi de realitat esplèndida. La situació és prou complicada. Millor que l'humor no falli. A veure què surt de tot això.\nAquests dies estem vivint un sainet europeu que és difícil d'explicar i d'entendre. Els dirigents de 27 països parlen a totes hores i sense parar, provocant que en poc menys de cinc minuts facin afirmacions contundents i en pocs moments diguin absolutament el contrari. En Sarkozy i la Merkel i els seus Ministres d'Economia estan al capdamunt de la classificació general, sense menysprear a d'altres que també tenen posicions importants.\nL'opinió pública està totalment desorientada, els mercats ja pugen i baixen per avorriment i tenen la gent preocupada per les anades i vingudes als mitjans de comunicació. Tots els dirigents europeus parlen de que s'ha de salvar Europa, l'Euro i les economies nacionals, però sembla que res funciona. En poc temps s'ha passat de l'eufòria europea a gairebé la fòbia. No sé quina és la solució, si la tingués els telefonaria, però sembla que hi ha una manca de serenor i un excés de xerrameca.\nPersonalment sóc dels que pen…\nDia estrany. Ventós, brillant i net. Tots els colors en marxa. La tardor a la costa catalana ofereix els millor paisatges de l'any -és una opinió personal- Dia ple d'esdeveniments i notícies, de pau, de guerra, econòmiques i de tota mena.\nL'Amic Manolo de Palma de Mallorca m'ha recomenat aquest vídeo. Un equip que no guanya res, però que té tot el que ha de tenir un bon equip. M'ha semblat un bon regal d'aniversari. Si teniu 9 minuts per mirar-lo val la pena.\nL'Aniversari de l'Escola de Palau\nAquest passat divendres l'Escola d'Educació Especial de Palau va celebrar el seu trentè aniversari i vaig acompanyar-hi a l'amiga Gemma Magín que va demanar-me que també m'hi arribés. Feia molt de temps que no havia entrat en aquella escola i fent una passada molt ràpida vaig veure que les instal·lacions són magnífiques i que estan pensades pel nois i noies que hi van. Allà vaig trobar-m'hi a un parell de socis de MIFAS que van ser antics alumnes al igual que la Gemma.\nNo tinc clar que l'Educació Especial hagi de ser l'opció més adequada per l'ensenyament de les persones amb algun tipus de discapacitat. Tinc clar per exemple, que en el cas de la discapacitat física per més severa que sigui l'educació especial no hauria de ser l'eina més utilitzada. Tots els discapacitats que s'han integrat -i en conec molts- ho han fet des de l'escola ordinària. De tota manera aquest és un tema més profund i penso que jo tot sol no tinc la solució ni tam…\nLa gent d'ECOM va gravar el dia 2 d'octubre aquesta SceneMob amb música de Macaco. Em diuen que en faci propaganda, cap problema. També podeu agafar el vídeo i passar-lo als vostres amics, coneguts, facebucs, etc.. Està genial i molt ben treballat. Felciitar també a l'entitat que farà 40 anys, pionera de la discapacitat en tots els àmbits.\nNou fitxatge del MIFAS de bàsquet\nLa signatura del contracte, que té vigència per la temporada 2011-2012, ha tingut lloc avui 13 de setembre, a les oficines centrals de MIFAS a Girona. Amb la figura de Ramonet Bel Arqués, el Girona FC MIFAS Esplais dóna per tancada la seva plantilla que jugarà a la Lliga Nacional i la Lliga Catalana de la Divisió d’Honor B. Ramonet procedeix del Deltebre i en la seva trajectòria ha jugat al FC Barcelona i el Costa Daurada de Reus. Jugador de 185 cm d’alçada, jugarà a la posició d’ala escolta ajudant a l’equip tan en tasques ofensives com defensives. Ramonet Biel, ja entrena amb l’equip i està a punt per debutar el primer partit de lliga aquest cap de setmana a la pista de l’AMA Alcorcon. Informació agafada de la web de MIFAS. A la fotografia el jugador i el Vicepresident de l'entitat, Albert Carbonell.\nVies Verdes, diumenge i dimecres\nLa de dalt és d'ahir dimecres quan passava per les Deveses de Salt. També hi passava un avió de Ryanair. Aquesta tardor és una mica estranya i l'avió aquest em recorda que ho serà més encara. La de baix és del diumenge passat en la Jornada Europea de les Vies Verdes, on finalment vaig poder-hi participar fent una baixada entre les Planes i Girona. És fàcil de fer i molt agradable. El pont aquest és a Vilanna (municipi de Bescanó). La Via verda ha recuperat l'aspecte anterior a les obres que s'han fet per la canalització d'aigua que s'ha fet entre el Pasteral i Girona.\nLa Girona que no m'agrada\nLa Girona que no m'agrada. Dues imatges d'aquests dies. La de dalt és de la Plaça de Salt de Girona, una de les principals entrades de la ciutat, en una parada d'autobus urbà de la Línia 5. La de baix és de la Devesa de Girona i del seu Parc a l'exterior. És un canal que està en el seu pitjor moment. Aniré retratant coses d'aquestes quan les vegi, la ciutat està més bruta que mai. Sembla que l'Ajuntament de Girona hauria de fer-hi alguna cosa, sent com era una de les prioritats de l'equip de govern que governa.\nUn fitxatge pel bàsquet de MIFAS\nThierry Rubens, de 177 cm d’alçada, procedeix de Boulou i el seu currículum denota una gran experiència en el món del bàsquet en cadira de rodes. En concret, ha jugat en equips com el Creil (Picardie), Saint Ouen (París), el Sant Denis (París) o el Houdant (París). Thierry arriba al Girona FC MIFAS Esplais per jugar a la posició d'ala-pivot, jugador de gran embargadura que ajudarà tant en defensa com en atac a dins de la pintura. A destacar el gran percentatge de tir que té aquest jugador des de 3 - 4 metres de distància, fet que ajudarà a l'equip en atac en situació de zona dels contraris. Es preveu que aquest fitxatge no sigui l'últim de l'equip de cares a afrontar la seva primera temporada a Divisió d'Honor B ja que actualment s'estan ultimant les negociacions per tancar el fitxatge d'un jugador nacional. A banda d’aquestes dues noves incorporacions, una encara en procés de negociació, el Girona FC MIFAS Esplais, amb un pressupost modest per la categoria, h…\nAl costat de casa meva hi ha una botiga molt famosa de congelats. És una cadena que té una presència a tot Catalunya i no puc dir-ne gaire res perquè no puc entrar-hi. No pas perquè hi venguin productes com el de la foto que penjo, -ignoro si en tenen- és una qüestió merament arquitectònica; no és accessible. El local té dues entrades i seria molt fàcil fer-ne una d'adaptada. No només guanyarien algun consumidor com jo, també hi podrien entrar més clients amb carretó de la compra i altres estris que també van amb rodes. El comerç s'ha de posar al dia i una manera de fer-ho és permetre que tothom hi pugui entrar.\nEl meu veí està fent una gira asiàtica (per feina) i m'ha fet saber que hi venen congelats d'aquest tipus. L'he contestat dient que tinc el congelador ple i que no cal que porti cap detall. En fi, què fàcil que és congelar i que difícil d'entrar en alguns llocs.\nLes entitats gironines parlen\nLes entitats que treballen i gestionen serveis per al sector de la discapacitat a les comarques de Girona, tant els que representen els afectats físics, com intel·lectuals i mentals, van reunir-se dimarts arran de la preocupació que han generat els anuncis del Departament de Benestar Social Família amb relació als retards en els pagaments dels serveis que presta aquest col·lectiu. Les entitats van acordar crear la Mesa Gironina per a la Discapacitat, que es reunirà cada cop que sigui necessari per estudiar la situació i emprendre les mesures que es creguin oportunes. Les organitzacions han expressat la seva “màxima preocupació” per les repercussions que poden tenir els endarreriments en els pagaments de convenis i dels diferents serveis i adverteixen, en aquest sentit, que “aquestes injustes mesures poden afectar molts usuaris i molts professionals” que treballen en aquest sector. Les entitats que formen part d'aquesta plataforma són les fundacions Ramon Noguera, Drissa, Onyar-la …\nAquest vídeo del Youtube serà avui -segurament- el més vist de tot l'any. Val la pena, és un homenatge merescut a un dels personatges més importants dels nostres temps.\nTots estàvem esperant l'Iphone 5 i ara resulta que la nova versió es diu Iphone 4S. Ignoro quines diferències existeixen entre els mòbils que tenim en circulació i els nous models que la gent d'Apple ha posat o posarà al mercat. En qualsevol cas, sembla que tot està programat perquè duri poc i els usuaris haguem de ser consumidors eterns de les novetats que van sortint.\nL'altre dia vaig veure a la 2 un reportatge sobre l'Obsolescència programada que em va sembla molt interessant. Parlaven del consum constant de tecnologia per part dels països del primer món i el trist paper que fa el reciclatge. S'hi podien veure imatges d'abocadors plens de material informàtic en un país de l'Àfrica i la misèria que hi havia a l'entorn de tot això. El reportatge explicava els problemes de contaminació i sostenibilitat que suposava aquest consum extrem i sense miraments.\nPenso que hem de fer una reflexió sobre la tecnologia que fem servir i demanar responsabilitats i …\nVies Verdes, 9 d'octubre\nEl proper dia 9 d'octubre es farà una Jornada de Vies Verdes a les comarques Gironines, fent el recorregut entre el Pasteral (la Cellera de Ter) i Girona ciutat. És una jornada per fer amb bicicleta i la gent d'Àrea Adaptada (Associació que promou l'esport per a gent amb mobilitat reduïda) hi participa també fent el trajecte amb bicicletes adaptades. És fàcil de fer perquè més aviat tot farà baixada, exceptuant algunes zones que són planeres. Cal dir que en tot moment el paissatge és formidable i tot això pot fer-se amb tota mena d'artefactes que portin rodes. Podeu demanar més informació a Àreadaptada i també veig que s'ha penjat el tríptic a la web de MIFAS. És important que la gent ens vegi (als discapacitats) que podem fer el mateix recorregut que la resta de participants i convé que s'acostumin a veure'ns amb normalitat i senzillesa. En fi, és una manera molt interessant de fer esport i de passar el diumenge. També podeu demanar informació al telèfon…\nL'Estat de Pietat\nUnnim val 1 Euro. A preu de xinu, vaja. L'agrupació de Caixes del Vallès i la de Manlleu ha estat intervinguda per l'Estat espanyol. Necessiten capital privat per sortir a flotació en un temps que encara no s'ha determinat. Juntament amb aquesta caixa d'estalvis també ha caigut la Catalunya Caixa, que igualment està a preu de ganga, l'agrupació de Caixes gallegues i tot això sense comptar amb la magnífica CAM que està plena de forats negres. Els seus dirigents a més, s'han reservat grans indemnitzacions per compensar la seva bona gestió.\nTotes aquestes caixes d'estalvi han estat venent -les altres també- que la seva diferència amb un banc era l'obra social. Totes s'han omplert la boca d'obres socials i ara amb aquestes intervencions i les reformes que s'han anat fent les obres socials han quedat fora de joc. No pas sobre el paper, però ja sabem que el paper ho aguanta gairebé tot. Les obres socials que hem conegut aquests darrers anys han d…


Text de l'Evangeli (Lc 1,26-38): En aquell temps, Déu envià l'àngel Gabriel en un poble de Galilea anomenat Natzaret, a una noia verge, unida per acord matrimonial amb un home que es deia Josep i era descendent de David. La noia es deia Maria. L'Àngel entrà a trobar-la i li digué: «Déu te guard (alégra't), plena de la gràcia del Senyor! Ell és amb tu» (...).\n"Déu te guard" (alegra't, "Kairé"): comença el Nou Testament\nAvui, immersos en una de les escenes més belles de la Sagrada Escriptura, assistim al solemníssim moment de la inauguració del Nou Testament: "Alégra't". La salutació habitual entre els jueus era "shalom", "pau", mentre que la salutació al món grec era "kairé", "alégra't" (en català traduït "Déu te guard"). És sorprenent que l'arcàngel Gabriel, en entrar a la casa de Maria, saludés amb la salutació dels grecs: "Kairé", "alegra't".\nAmb l'inici del Nou Testament, relatat en aquesta pàgina de Lluc, es produeix l'obertura a la universalitat del poble de Déu, que ja no solament enclou el poble jueu, sinó també el món en la seva totalitat, tots els pobles. En aquesta salutació grega de l'àngel apareix la nova universalitat del regne del vertader Fill de David.\n—El Nou Testament és realment "Evangeli", "bona notícia" que ens porta alegria. Déu no és lluny, no és desconegut, enigmàtic. Déu és a prop de nosaltres, tan a prop que es fa nen, i podem tractar de "tu" a aquest Déu.


Arsènic i Roca Umbert convoquen el 7è concurs de Microteatre - somVallès\nEls textos de dramaturgs novells han de girar a l'entorn del concepte de 'col·lapse'\nDilluns, 6 d'abril de 2020 | 11:05h\nEls promotors del concurs amb els directors de les peces i els premiats de l'any passat | M.E.\nArsènic Espai de Creació i Roca Umbert han convocat la setena edició del concurs de guions teatrals brus Microteatre, que pretén estimular la creació escènica entre dramaturgs novells i joves intèrprets. Enguany, les obres presentades hauran de versar sobre el concepte 'col·lapse'.\nEls textos triats seran portats a escena, de manera que l'organització s'encarregarà de la direcció escènica, la selecció d'actors i actrius, i la producció dels espectacles de petit format, que s'acabaran estrenant a espais singulars de Roca Umbert.\nEls textos hauran de ser escrits en català, ser originals i no haver estat presentats en cap altre concurs ni representats en públic. Cada autor o autora hi podrà participar amb un text i la presència de personatges femenins decantarà la balança en cas d'empat. Les bases (consultables a www.rocaumbert.cat / www.arsenicreacio.cat) especifiquen que els textos han de poder ser representats per un màxim de tres intèrprets d'entre 16 i 25 anys, i que no duraran més de 20 minuts.\nLes obres escollides –el jurat en triarà un màxim de quatre– es premiaran amb la posada en escena i una dotació econòmica de 200 euros cadascun. El jurat està format pels professionals de les arts escèniques Anna M. Picart, Pasquale Bárvaro i Roberto Romei.\nEl termini per presentar els guions, que s'hauran de fer arribar en pdf a l'adreça arsenic.microteatre@gmail.com, acabarà el 20 de juliol de 2020.\nEls guions guanyadors es faran públics al setembre i es publicaran als webs de l'organització. Llavors també començarà la producció de les obres seleccionades, que s'estrenaran els dies 13, 14 i 15 de novembre. Per seleccionar els actors i actrius que representaran els treballs, es farà un càsting a Arsènic el cap de setmana del 3 d'octubre.


Grandvalira assoleix xifres rècord de visitants a l’estiu | BonDia Diari digital d'Andorra.\nVisitants a les instal·lacions de Grandvalira aquest estiu.\nDc., 15/09/2021 - 12:33\nEn aquest sentit, segons s'ha informat mitjançant un comunicat, cal recordar que l’activitat d’estiu a Grandvalira continuarà fins al 12 d’octubre, amb el Mon(t) Magic Family Park de Canillo, el restaurant del Llac dels Pessons, els GMG de Grau Roig i els allotjaments singulars d’Epic oberts tots els caps de setmana fins al tancament definitiu de la temporada d’estiu, mentre que el camp de golf de Soldeu seguirà actiu cada dia fins al 26 de setembre.\n“La muntanya es pot consolidar com un destí d'estiu, ja que sembla que el client reserva part de les seves vacances per gaudir de la natura i activitats a l'aire lliure”, assegura el director general de Grandvalira - Nevasa, Juan Ramón Moreno, que afegeix que “mirem cap a l’hivern amb optimisme, ja que la gent ha pogut estalviar i ha demostrat que té moltes ganes de viatjar”.\nDes de Grandvalira també s'ha destacat l'activitat del Funicamp, que aquest estiu ha transportat 14.000 persones, permetent accedir a rutes de BTT, rutes a peu i sortides en 4x4 fins als Orris de Cubil i el Llac de Pessons.\nFinalment i en relació amb el forfet 4 Valls, creat per a aquest estiu, s'informa que ha tingut molt bona acollida. Aquest forfet és vàlid fins al 12 d’octubre i es pot consumir en dies no consecutius, amb accés a diverses activitats a Grandvalira i a Ordino Arcalís.


Manolo Mata: "El govern de Ximo Puig no retallarà cap dret dels valencians i valencianes" | Valencia Extra\nEl sotssecretari general del PSPV-PSOE i síndic socialista en Les Corts, Manolo Mata, ha assegurat que el govern de Ximo Puig “no retallarà cap dret dels valencians i valencianes” i ha explicat que “la racionalitat de la despesa pública no causarà cap perjudici”. Així mateix, ha volgut apuntar que la Comunitat no es trobaria en aquesta situació “si no haguérem viscut molts anys de balafiament amb els governs del Partit Popular”.\n“La Comunitat Valenciana està remuntant després que amb els governs de Partit Popular la nostra renda per càpita haguera baixat 13 punts i estiguem arrossegant un deute de més de 40,000 milions d’euros” ha assenyalat Mata qui ha indicat que ara “els indicadors econòmics diuen que creguem més ocupació i que creixem més que la mitjana nacional”. “La nostra situació és òptima, sobretot en drets” ha destacat.\nEls primers pressupostos del Botànic 2 per a 2020 seran tan reivindicatius com el primer dia


El debat de l’emergència climàtica arriba a la Vall d’en Bas\nAquest dissabte el municipi acollirà l’última jornada del cicle sobre ‘Moviments socials i reptes de futur’ organitzat per la Fundació Irla\nRoger Isern | 14 de gener de 2022\nUn dels grans problemes de la societat actual és la crisi climàtica que pateix el nostre planeta. Un clar exemple és l’hivern que vivim a la nostra comarca, on el fred no és el protagonista habitual. Per això, des de la Fundació Irla vinculada a ERC Republicana s’ha decidit organitzar una taula rodona que porta com a nom ‘’Emergència Climàtica: de la denúncia a l’acció’’. Serà a l’edifici de Can Trona, a la Vall d’en Bas. Diferents experts de l’àmbit acadèmic i del sector mediambiental com Mita Castañer o Anna Barnadas debatran sobre les possibles solucions i el canvi necessari per revertir la situació actual. La coordinadora de l’acte és Dolors Bassa.\nLa jornada és la cinquena i última del cicle ‘Moviments socials i reptes de futur’ que ha viatjat pel territori gironí. Durant aquestes darreres setmanes s’han celebrat jornades que tractaven temes com el feminisme, el dret del treball, el dret a l’habitatge o la solidaritat. Bassa explica que poden ser unes jornades amb continuïtat en un futur pròxim.\nL’acte se celebrarà dissabte a partir de les deu del matí a Can Torna. Es podrà seguir en directe per streaming a través del canal de la Fundació Irla.


Papa, vull una mascota! – Veter Centre\nInici >> Blog >> Papa, vull una mascota!\nPapa, vull una mascota!\nPer: Jaume Aymerich Barberà\nEl primer que contestaria és: si, però…\nL’elecció d’acollir una mascota en la nostra família hauria d’ésser una decisió molt meditada per part del pares/mares. Per començar s’ha de tenir clar que una mascota no és una joguina, que avui hi juguem i demà ens en desentenem totalment d’ella. També hem de pensar com a pares que serem nosaltres al final qui ens en farem càrrec d’aquesta mascota la majoria de les vegades, tant de la seva alimentació, com de la seva higiene, etc.\nCal tenir en compte que farem amb aquesta mascota durant les vacances, si el portarem amb nosaltres de vacances, si l’haurem de deixar amb algú que ens el cuidi, si és possible deixar-lo en una residència…\nSap tothom que una mascota tindrà uns costos durant la seva vida amés del cost de compra? Moltes vegades ens trobem amb gent que s’ha gastat molts diners en un animal en concret i quasi no és capaç de mantenir-lo correctament. Els animals mengen cada dia, sobre tot els de sang calenta. S’han de portar al veterinari tant per les vacunes i revisions anuals com per si es posen malalts. S’han d’identificar i censar, es recomanable alguna mena d’assegurança (no només els animals considerats perillosos). Despeses com la higiene, ensinistrament en alguns casos, tractaments antiparasitaris tant externs com interns, les residències, etc.\nHauríem de valorar el temps que podem dedicar-li a la mascota, els nostres horaris de treball, les nostres costums abans de decidir-nos per quina mascota. Els gossos per exemple necessiten mes dedicació que un gat, un rosegador, un au o un rèptil.\nL’espai de que disposem també és important a l’hora de decidir-nos per una mascota o un altre, o per la mida del gos posem pel cas. Hem de recordar que la majoria les adquirim o adoptem en formes infantils i que en molts casos multiplicaran per molt el seu volum i segurament en molt poc temps. No només em refereixo als gossos, por ser és mes greu el cas de les anomenades tortugues de Florida que es compren perquè son molt petites i poden arribar a créixer molt i es donen molts casos d’abandonament o tindre que portar-les a centres especialitzats doncs generalment no es poden tenir a casa.\nSi desprès de tot això esteu decidits a adoptar-adquirir una mascota, recomano no fer-ho de forma compulsiva. Allò de passar per davant d’un aparador i veure aquell animal que et mira amb cara de pena. Cal informar-se de quin és el que mes us convé segons he parlat anteriorment. En el cas de gossos i gats les races mes adequades al vostre cas en concret. Conèixer les costums de cada espècie abans de decidir. Es molt important l’informació, llegir alguns llibres, preguntar en centres especialitzats, etc.\nSi s’adquireixen en botigues especialitzades o criadors autoritzats s’ha de demanar la factura (ho diu la llei), els animals han de tenir una garantia mínima per malaltia i per tares genètiques o congènites mes llarga. S’han d’adquirir gossos i gats vacunats i desparasitats, identificats i en bon estat de salut. En espècies exòtiques s’ha de demanar el certificat CITES. Cal que informin de les necessitats d’alimentació, higiene, condicions ambientals en les espècies exòtiques (llum, temperatura, humitat), doncs molts problemes de salut en aquestos animals son per problemes de maneig. Quina mida i quines condicions necessitaran quan siguin adults, si seran mes agressius, etc.\nBeneficis que aporta la relació amb els animals de companyia als nens en edat escolar:\nCreixement de les habilitats socials: augmenten les converses tant amb els altres nens com amb adults que s’interessen pel seu animal quan els treuen a passejar.\nAugment de l’autoestima: quan el nen se sent capaç i digne de ésser estimat i apren a estimar-se.\nMajor capacitat d’expressar els seus sentiments: els animals accepten a les persones tal com son, no les jutgen, només es limiten a donar afecte i respecte, això fa que els nen els expressin obertament els seus sentiments amb carícies, mimant-los, etc.\nMajor autodisciplina: el nen reprodueix sobre el seu animal l’estil educatiu que rep dels pares. Això, que beneficia al animal, ajuda al nen a comprendre que existeixen unes responsabilitats que els seus pares dirigeixen cap a ell y ell cap al seu animal.\nEstímul a la seva creativitat: dibuixos d’animals.\nConfident discret: en una societat canviant com la que estem, els nens es poden sentir desorientats i ho demostres siguent indisciplinats o introvertits. Un animal de companyia pot ajudar a ser un confident de les seves angoixes, és l’ùnic que mai canvia.\nUna disminució dels gelos: l’arribada d’un germanet, el adoptar un animal de companyia abans de l’arribada del nadó podrà ajudar als nens a aprendre a enfrontar-se al nou aconteixement: creant un bon vincle entre ambdós, explicant al nen els sentiments de gelos que pot tenir l’animal desculpabilitzarem al nen que ho està sentint, també ajudarà a que el nen comprengui les necessitats del lactant.\nUna disminució dels problemes psicopedagógics: aprenen que hi ha que marcar uns límits perquè sinó la convivència familiar és impossible, en casos de timidesa.


Roc Casagran i Cesc Freixes actuen al Club – Club Natació Sabadell\n29 abril, 2015 /en Social /por nataciosabadelladm\nL’escriptor Roc Casagran, i el cantautor Cesc Freixes, van actuar ahir al vespre al self service del carrer Montcada, dins del cicle cultural engegat pel Club.\nEls dos fa temps que treballen amb cançons i poemes sota el mateix concepte de cultura, entesa com una eina de transformació per teixir ponts i donar veus a realitats sovint silenciades. Va ser un èxit de convocatòria aplegar a més de 50 persones de diferents àmbits i edats. L’espectacle va compaginar poesia, cançó, interpretació, necessitat de transformació social fruit de la natural regeneració generacional i per damunt de tot interacció, per remuntar-se nostàlgicament als anys setanta. Una gran vetllada que esperem repetir amb altres convidats ben aviat.\nCamp. Espanya Escolar: Bons resultats dels nostres nedadors Maica Garcia, millor esportista de Sabadell 2014


▷ ⭐Definició de linalil⭐ - Significat, Exemples i Sinònims\nelcorrector.cat » Definició de linalil\nDefinició de linalil\nara pots trobar La definició i nombrosos exemples de com utilitzar la paraula linalil, en aquesta selecció de rectificacions ortogràfiques pots veure com es pot utilitzar en un text Veritable aquesta paraula i utilitzar un dels sinònims que et recomanem de la llista completa que veuràs aquí també pots veure la seva Definició perquè et sigui moltíssim més simple entendre què significa linalil.\n¿Cóm es diu linalil en castellà? / ¿Cómo se escribre y se dice linalil en catalán?\nSi tens ganes de saber com s’escriu en espanyol linalil has de saber que la seva traducció és linalil pots trobar en la nostra lloc web més exemples en català perquè et sigui més fàcil contextualitzar-la en espanyol.\nExemples de com utilitzar linalil\nEls al·lèrgens etiquetats més […] comunament van ser linalol, limonè, geraniol i citronelol.21 Aquests resultats van ser similars a un estudi danès sobre els sabons per a les mans, els quals també van trobar amb més freqüència linalol, geraniol i citronelol.22 Un anàlisi química de sis productes per a la neteja populars als Estats Units Americans (ambientadors i productes per a la roba) va trobar resultats similars, amb d-limonè trobat en tots els productes i linalol es va trobar en […] la meitat dels productes .\nPer aquest motiu, […] al nom de l’oli essencial (per exemple: «farigola») s’afegeix la seva quimiotip (per exemple «linalol»).\nEn aquest cas, la farigola linalol és extremadament […] eficaç i no presenta pràcticament cap risc per als més petits, […] el que no és el cas de la farigola timol.\nThyme linalol – Infecció de bufeta i ronyons.\nLa part principal […] de l’oli essencial és linalol (fins a un 75%) i geraniol.\nEn efecte, hi ha una gran varietat de […] timons (tujanol, linalol, timol, etc.), […] cadascuna amb les seves propietats específiques.\nComponents de l’oli […] essencial tals com el linalol, acetat de linanil, nerol […] i geraniol presenten un efecte sedant i lleugerament hipnòtic.\nThyme linalol – Oli essencial, de França.\nDesprés de la seva preparació les flors contenen en les dosis indicades com a mínim 1,5% (V / D) d’oli essencial compost principalment per acetat linoleic, linalol, Canfora, ß-ocimè i 1,8-Cineol.\nEl aseite essencial quo […] conteine 50-60% de carvona, 30% -limoneno, linalol i altres components, s’obté de […] la fruita i s’utilitza […] en perfumeria i cosmètics i la producció de licors, els olis grassos en la producció tècnica.\nTerpens: després de la FA, […] els nivells de linalol (llimona, rosa) […] i de 2-fenil etanol (notes florals) eren més alts en el vi fermentat amb Level2TD®.\nEls components químics que es presenten en elevades concentracions en el […] te «Darjeeling» són els […] següents: òxid de linalol I, II, III i IV; linalol, geraniol, metilsalicilato, […] alcohol benzílic, […] 2-feniletanol, dihidroactinidiolido, àcid hexanoic, àcid cis-3-hexenoico, àcid trans-2-hexenoico, àcid transgeranoico, 3,7-dimetil -1,5,7-octatrieno-3-ol (pot quantificar-se en un percentatge comprès entre 0,36% i 1,24%) i 2,6-demetil-3,7-octadieno-2, 6-diol (pot quantificar-se en un percentatge comprès entre 3,36% i 9,99%).\nAquests aromes es localitzen en les pells i en les cèl·lules contigües encara que en ocasions estan també en la polpa i llavors com el linalol -el que obliga a l’enologia extractiva a treballar amb mosts parcialment desfangados.\nEn nas notes cítriques de mandarina i fruita blanca (pera, poma) es combinen amb altres florals de […] roses blanques i acàcia (linalol).\nPrincipis obtinguts de la Farigola: oli essencial amb timol i […] carvacrol, cimol, linalol, borneol, taní, […] principi amarg, flavonoides i àcids triperpénicos.\nL’alt índex de mentol de la mentha piperita, els carburs terpènics limonè, felandreno i pinè, […] presents en el oreganum vulgare L. i els […] alcohols terpènics linalol, borneol i geraniol […] que conté la lavandula officinalis, […] buiden les vies respiratòries.